**KAD ĆE PROLJEĆE**

**PITALE LJUBICE:  
KAD ĆEMO MOĆI VAN?  
  
PITALI JAGLACI:  
JE LI VEĆ ZNAN TAJ DAN?  
  
IZVIRUJE LISTIĆ U ČAHURICI  
NA IVINOJ GRANI:  
JA SAM VEĆ SKORO VANI,  
SAMO ČEKAM TAJ DAN.  
  
JAVI SE VISIBABA:  
JA ZNAM!  
ZLAĆANOG SUNCA TRAK  
DAJE MI ZNAK  
DA PO PROLJEĆU MIRIŠE ZRAK.**

Pročitajte djetetu tekst, može nekoliko puta.

Nakon toga recite djetetu neka Vam u nekoliko jednostavnih rečenica prepriča tekst. Nakon toga neka odgovara na pitanja.

1. **Koje godišnje doba se očekuje u pjesmici?**
2. **Koje cvijeće se spominje u pjesmici?**
3. **Tko viri iz čahure na grani?**
4. **Tko daje znak da po proljeću miriše zrak?**